**EELNÕU 2021/338**

 **KOMISJONID:**

|  |  |
| --- | --- |
| eelarve- ja arengu- | X |
| haridus- |  |
| kultuuri-  |  |
| majandus- | JK |
| revisjoni- |  |
| sotsiaal-  |  |

**VILJANDI LINNAVOLIKOGU**

OTSUS

### 25. veebruar 2021 nr

Hoonestusõigusega koormatud

kinnistu Hiie pst 6 võõrandamine

Viljandi Linnavolikogu 30.05.2012 määrusega nr 118 kinnitatud “Viljandi linnavara valitsemise korra” § 20 lõike 1 punkti 1a, § 22 lõike 1 punkti 5 ja § 24 lõike 2 punkti 1 alusel, võttes arvesse, et vastavalt Viljandi Linnavalitsuse 02.03.2020 korraldusega nr 97 antud kasutusloale on hoonestusõiguse tingimused Hiie tn 6 osas täidetuks tunnistatud Viljandi Linnavolikogu

**o t s u s t a b:**

1. Võõrandada hoonestusõigusega koormatud kinnistu registriosa nr 4110239 (Viljandi linn, Hiie pst 6, katastritunnus 89701:001:0122, pindala 1752 m², sihtotstarve elamumaa) koos selle oluliste koostisosade ja päraldistega ning kõigi õiguste ja kohustustega hoonestajale Elari Ibrusele.

2. Kinnistu võõrandamise hinnaks on 3030 (kolm tuhat kolmkümmend) eurot, mis tuleb hoonestajal täielikult tasuda enne müügilepingu allkirjastamist Viljandi Linnavalitsuse arvelduskontole EE021010302005455005 SEB Pank või EE342200221011977969 Swedbank.

3. Kõik kinnistu võõrandamisega seotud kulutused tasub ostja.

4. Volitada linnapead või tema asendajat edasivolitamise õigusega sõlmima kinnistu müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõike, mis on seotud nimetatud ülesande täitmisega.

5. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)

## Helir-Valdor Seeder

linnavolikogu esimees

# Koostaja(d): Ilme Kurro

**Esitatud:** 08.02.2021

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 1

**Hääletamine:** nõudmisel

Seletuskiri

**Hoonestusõigusega koormatud kinnistu Hiie pst 6 võõrandamine**

Viljandi linnavara valitsemise korra § 20 lõike 1 punkt 1a sätestab, et linnavara võõrandamise otsustab volikogu, kui võõrandamise objektiks on kinnisvara. Sama korra § 22 lõike 1 punkt 5 ütleb, et linnavara võib võõrandada otsustuskorras hoonestajale, kes on täitnud hoonestusõiguse seadmise lepingus ettenähtud kohustused. § 24 lõike 2 punkt 1 järgi on linnavara võõrandamisel hoonestajale § 22 lõike 1 punktis 5 kirjeldatud viisil elamumaa võõrandamisel müügihinnaks hetkel kehtiv maa maksustamishind, milleks Hiie tn 6 puhul on 3030 eurot.

Viljandi Linnavalitsuse 02.03.2020. a korraldusega nr 97 anti Hiie tn 6 kinnistule kasutusluba, millega loetakse hoonestusõiguse tingimused täidetuks.

Otsusega antakse hoonestajale nõusolek linnale kuuluva ning hoonestaja kasuks hoonestusõigusega koormatud kinnistu väljaostmiseks hinnaga 3030 eurot.

(allkirjastatud digitaalselt)

Ilme Kurro

linnavara spetsialist